Elvis' Gold Records Volume 4

***Elvis' Gold Records Volume 4*** er det 34. albumet til Elvis Presley, gjeve ut av RCA Victor i mono og stereo som LPM/LSP 3921 i januar 1968. Albumet består av innspelingar frå ein åtteårsperiode i RCA Studio B i Nashville i Tennessee, og i RCA Studios og Radio Recorders i Hollywood. Det er eit samlealbum med hitsinglar gjevne ut mellom 1961 og 1967 og nådde 33. plassen på ''Billboard'' 200. Det selde til gullplate 27. mars 1992 i USA.

## Innhald
Sjølv om Presley hadde vore ein populær artist sidan *[[Elvis' Golden Records Volume 3]]* (1963), og hatt åtte album inne på topp 10 og 17 singlar på topp 40, hadde salet falle sidan  glanstida. Samlealbumet *[[Elvis for Everyone]]* (1965) var det første albumet hans som selde under 300&nbsp;000 eksemplar, og dei siste fem filmmusikkalbuma hadde alle gjort det stadig verre, og falle under 200&nbsp;000 selde eksemplar. Singlane hans nådde ikkje lenger automatisk topp 40, og sjølv om den siste singelen hans «Big Boss Man» hadde seld 350&nbsp;000, hadde han ikkje nådd 500&nbsp;000 for å få gullplate i USA. Vanlegvis var samlealbuma ein garantert salssuksess, men denne utgåva selde berre 400&nbsp;000 eksemplar. Dette var betre enn dei siste filmmusikkalbuma, men langt dårlegare enn dei tre føregjengaren. Det var no tvil om den framtidige karrieren til Presley. 

*Elvis' Gold Records Volume 4* består av fem A-sider og sju B-sider. Tre songar hadde ikkje blitt skrivne for Presley: «Love Letters» kom frå filmen med same namn; «Witchcraft» hadde vore ein hit i 1956 for The Spiders og «What'd I Say» var klassikaren til Ray Charles frå 1959. Tre B-sider, «Lonely Man», «A Mess of Blues» og «Just Tell Her Jim Said Hello» var gamle nok til å ha vore med på *Elvis' Golden Records Volume 3*, og ei anna B-side «Ain't That Loving You Baby», kom frå permisjonsinnspelinga for RCA den 10. juni 1958, då han spelte inn musikk som skulle gjevast ut medan Presley var i United States Army.

I 1997 vart *Elvis' Gold Records Volume 4* gjeven ut på ny med seks ekstra songar og ei anna rekkefølgje på songane. «Rock-A-Hula Baby» frå *[[Blue Hawaii]]* i 1961 vart gjeven ut som B-sida til singelen «Can't Help Falling In Love». Tre songar vart gjevne ut som singlar før filmmusikkalbuma dei høyrte til kom ut: «Bossa Nova Baby» for *[[Fun in Acapulco]]*; «Kissin' Cousins» for albumet med same namn og «Return to Sender», som kom ut ein månad før *[[Girls! Girls! Girls!]]*. «Viva Las Vegas» (B-sida til «What'd I Say»), av Doc Pomus og Mort Shuman, vart ein av dei mest kjende Elvis-innspelingane, og ei rekkje artistar har spelt inn denne songen, som Dead Kennedys, Bruce Springsteen og Nine Inch Nails. Gospelsongen «Crying in the Chapel» vart spelt inn under innspelinga for *[[His Hand in Mine]]*, og denne fem år gamle songen nådde tredjeplassen og selde ein million eksemplar då han kom ut på singel i 1965.

I 1968 var det mindre vanleg å gje ut plater i mono, så monoutgåva av albumet vert rekna som sjeldant og er eit samleobjekt.

Dei originale innspelingane vart produserte av Steve Sholes, Joseph Lilley, Chet Atkins, Urban Thielmann, George Stoll og Felton Jarvis.

## Medverkande

* Elvis Presley − vokal, gitar
* Scotty Moore – gitar
* Hank Garland − gitar, bass
* Barney Kessell − gitar
* Chet Atkins − gitar
* Billy Strange − gitar
* Glen Campbell − gitar
* Tiny Timbrell − gitar
* Chip Young − gitar
* Harold Bradley − gitar
* Grady Martin − gitar

* Pete Drake − steel gitar
* Floyd Cramer − piano, orgel
* Dudley Brooks − piano
* David Briggs − piano
* Artie Cane − piano
* Calvin Jackson − orgel
* Henry Slaughter − orgel
* Bob Moore − bass
* Ray Siegel − bass
* Meyer Rubin − bass
* D.J. Fontana − trommer

* Buddy Harman – trommer, pauke
* Hal Blaine − trommer
* Frank Carlson − trommer
* Boots Randolph − saksofon
* Rufus Long − saksofon
* Steve Douglas − saksofon
* The Jordanaires − korvokal
* Millie Kirkham − korvokal
* Dolores Edgin − korvokal
* June Page − korvokal

## Innhald
*Plassering for singlar er for [[Billboard Hot 100|Billboard Pop Singles]]-lista, med mindre det står noko anna.* 

## Lister
### Album

### Saltrofé

## Kjelder

**Denne artikkelen bygger på «[[:en:Elvis&#39; Gold Records Volume 4|Elvis&#39; Gold Records Volume 4]]» frå ,  den 8. desember 2016.* 
*** oppgav desse kjeldene:*


## Bakgrunnsstoff
*LPM−3921 Elvis' Gold Records − Volume 4 Guide (monolyd) part of the The Elvis Presley Record Research Database
*LSP−3921 Elvis' Gold Records − Volume 4 Guide (stereo) part of the The Elvis Presley Record Research Database